Sárga csikó, selyem nyereg
Sárga csikó, selyem nyereg,
Beteg a városi gyerek;
Arra ülnék, arra mennék,
Megnézném, ha beteg­-e még.

Kapum előtt foly el a víz,
Többé rózsám, hozzám ne bízz;
Ha bízol is, nem ér semmit,
Mert én nem szeretek senkit.

Volt szeretőm egy szép szőke,
De elvette egy legényke;
Ha  elvette, éljen vele,
Áldja meg az isten vele.

Megittam szeretőm borát,
Köszönöm jó akaratját;
Nosza szűzek, szánjatok meg;
Borom árát adjátok meg.
Népköltészet